**Meditând în linişte**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vom trăi şi mâine aceste întâmplări simple,

temători un pic de viaţă,

de moarte poate,

ne vom ridica pe vârfuri

să ajungem la noi

vom râde la farsele unui comedian din alt timp

dimineţile vom duce pruncii de mână la şcoli

iubire şi dureri

ne vom roti în aer precum penele visând

în pumni cu bulgări de suflet

vom merge spre ceea ce va părea infinit

singuri când porţile se vor fereca în întuneric,

speranţa ce ne strânge cu braţele-amândouă

ca un copil părintele întors din moarte,

va rămâne să ne amintească

treptele de urcat au fost

ambrele regăsirii plutind înaintea noastră

în jos până când toate trăirile neînţelese

vor trece închizând sub veşnicia absenţei

sufletul care a grăit poate prea mult

\_

Copyright Mariana Fulger